《詹林宗携文见过一首》
宋代·王阮

畴昔吾詹子，文章已足称。
近携新作至，远比旧来增。
迅酒行行雨，清严字字冰。
桃花春浪近，坐看九霄鹏。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。